**2. pielikuma “Tehniskā specifikācija”**

**3.pielikums**

**Nojumju un reklāmas objektu uzstādīšanas/novietošanas, uzturēšanas un nodošanas nosacījumi un kārtība**

1. **Nojumes un reklāmas objekta uzstādīšanas un nodošanas kārtība**
	1. Pēc Līguma noslēgšanas saskaņā ar Līguma nosacījumiem Nomnieks veic visas nepieciešamās būvniecības dokumentācijas izstrādāšanas un saskaņošanas procedūras, t.sk. būvniecībai nepieciešamās darbības. Līgums ir pamats attiecīgo būvniecības ieceres dokumentācijas izstrādei un būvniecības veikšanai.
	2. Pirms nojumes un reklāmas objekta uzstādīšanas/novietošanas Puses savstarpēji saskaņo nojumes tipu, modifikāciju un citas būtiskas prasības, piemēram, izvietošanas/novietošanas vietu sarakstu, termiņus u.tml.
	3. Gadījumā, ja nepieciešams, esošu nojumju un citu labiekārtojuma elementu (piemēram, soli, atkritumu urnas, ceļa zīmes ar balstiem un sabiedriskā transporta maršruta sarakstiem), ja tādi ir izvietoti Jelgavas valstspilsētas nekustamajā īpašumā un traucē nojumes un reklāmas objekta uzstādīšanai/novietošanai, demontāžu, atjaunošanu vai pārvietošanu veic Nomnieks par saviem līdzekļiem.
	4. Sabiedriskā transporta pieturvietā esošo seguma atjaunošanu un izbūvi, kas saistīta ar nojumes un reklāmas objekta būvniecību un uzstādīšanu, veic Nomnieks par saviem līdzekļiem atbilstoši Jelgavas valstspilsētas saistošajiem noteikumiem un citiem normatīvajiem aktiem.
	5. Pieturvietā esošo seguma un atkrituma urnu uzturēšanu organizē pašvaldība.
	6. Nomnieks vienā nojumē var izvietot ne vairāk kā 2 (divus) reklāmas objektus atbilstoši Tehniskās specifikācijas prasībām.
	7. Visus sagatavošanās darbus pirms nojumes un reklāmas objekta uzstādīšanas/novietošanas veic Nomnieks, tajā skaitā nojumes pamatu izbūvi, seguma atjaunošanu un jauna seguma izbūvi u.tml.
	8. Pirmās izvietotās nojumes (standarta un sašaurinātais modelis) uzskatāmas kā nojumes prototipi, kurus dabā saskaņo Iznomātājs. Ja Iznomātājs konstatē neatbilstības Tehniskajai specifikācijai, tad Iznomātājs par tām informē Nomnieku. Nomniekam konstatētās neatbilstības ir jānovērš, nepieļaujot to atkārtošanos turpmāk izvietotajās nojumēs.
	9. Par katras uzstādītās nojumes un reklāmas objekta atbilstību Tehniskajai specifikācijai Puses paraksta attiecīgu nodošanas – pieņemšanas aktu, to apvienojot vienā dokumentā.
	10. Nomnieks ir atbildīgs par nojumju un reklāmas objekta satura atbilstību spēkā esošo normatīvo aktu prasībām, t.sk. visu nojumju un reklāmas objekta uzstādīšanai un turpmākai lietošanai nepieciešamo saskaņojumu saņemšanu.
	11. Jaunu nojumju izgatavošanas un uzstādīšanas termiņš - 12 mēnešu laikā no līguma noslēgšanas brīža.
	12. Esošo pieturvietu nojumju demontāža pieļaujama vienīgi tajā brīdī, kad tiek uzstādīta jauna pieturvietu nojume. Esošās nojumes Iznomātās nogādā Iznomātāja noliktavā Jelgavas pilsētas robežās.
2. **Nojumes un reklāmas objekta lietošana un uzturēšana**
	1. Nojumes un reklāmas objekta uzturēšanu veic Nomnieks. Nomnieks visā Līguma termiņa darbības laikā nodrošina nojumes un reklāmas objekta drošu ekspluatāciju un izcilu vizuālo kvalitāti, vizuālas pievilcības zaudēšanas gadījumā (piemēram, rūsa, krāsas defekti, stikla defekti u.c.) pēc Iznomātāja pieprasījuma veic attiecīgas nojumes un reklāmas objekta vai to elementu nomaiņu.
	2. Nomniekam ir pienākums pastāvīgi veikt izvietoto nojumju un reklāmas objektu regulāru stikla virsmu mazgāšanu un uzkopšanu vismaz reizi divās nedēļās, metāla un citu virsmu mazgāšanu un uzkopšanu vismaz reizi mēnesī. Virsmu mazgāšanas un uzkopšanas mērķis ir nodrošināt izcilu vizuālo kvalitāti un tīrību visām virsmām, tādēļ šajā punktā minētais virsmu tīrīšanas biežums var tikt mainīts atbilstoši Iznomātāja norādījumiem. Nomnieka pienākums ir izmantot videi draudzīgus cieto virsmu tīrīšanas līdzekļus, piemēram, produktiem ir jāatbilst Eiropas Savienības ekomarķējuma kritērijiem par cietā seguma tīrīšanas līdzekļiem (ES 2017/1217) attiecībā uz aizliegtām vielām, kuras nedrīkst būt iekļautas produkta sastāvā nekādā koncentrācijā, vai ierobežota lietojuma vielām, kur nedrīkst būt pārsniegta norādītā koncentrācija, un toksicitāti ūdens organismiem vai ekvivalenti.
	3. Nomniekam ir pienākums bez maksas izvietot reklāmu par Jelgavas valstspilsētas pašvaldības rīkotajiem pasākumiem 5 reizes gadā vismaz 30 pieturvietās (pieturvietas norāda Iznomātājs), nodrošinot to izvietošanas laiku vismaz 2 nedēļas, grafiku savstarpēji saskaņojot vismaz 1 mēnesi iepriekš.
	4. Nomnieks atbilstoši Tehniskajā specifikācijā noteiktajam diennakts tumšajā laikā nodrošina nojumi ar nepārtrauktu apgaismojumu (t.sk. apgaismojuma nodrošināšanai ir pieļaujama arī saules paneļu izvietošana nojumes jumta konstrukcijā).
	5. Elektrības patēriņa uzskaiti un maksājumu par nojumes un reklāmas objekta izgaismošanu veic Nomnieks. Pieļaujama pieslēguma izveidošana pie pašvaldības publiskā apgaismojuma tīkla vietās, kur tas ir iespējams.
	6. Nojumes un reklāmas objekta bojājumi (piemēram, bojāts stikls, konstrukcija u.tml.) jānovērš pēc iespējas ātrāk, bet ne vēlāk kā 3 (trīs) kalendāro dienu laikā no bojājuma pieteikuma saņemšanas. Bojāto elementu fragmeni (piemēram, stikls) jāsaslauka vai jāsavāc ne vēlāk, kā 24 stundu laikā no konstatēšanas brīža. Nelegāli grafiti krāsojumi jānovērš ne vēlāk kā 24 (divdesmit četru) stundu laikā no pieteikuma saņemšanas brīža. Pieteikums uzskatāms par saņemtu no brīža, kad tas nosūtīts Nomniekam uz Līgumā vai citu Pušu starpā saskaņoto un norādīto e-pasta adresi.
	7. Nomnieks nodrošina iespēju piekļūt nojumes konstrukcijām un nerada šķēršļus Iznomātājam, saskaņā ar Tehniskajā specifikācijā noteikto.
3. **Nojumju un reklāmas objektu demontēšanas kārtība**
	1. Pēc Līguma darbības beigām Nomniekam Līgumā noteiktajā kārtībā un termiņos ir pienākums demontēt nojumes un reklāmas objektus, ja Puses nav vienojušās citādi.
	2. Ja Nomnieks atbilstoši Līguma noteiktajā kārtībā un termiņos nav pilnībā demontējis nojumes un reklāmas objektus, Iznomātājs patur sev tiesību demontāžu veikšanai pieaicināt trešo personu un Nomniekam ir pienākums apmaksāt ar demontāžu saistītos izdevumus, pamatojoties uz Iznomātāja izrakstītu rēķinu, rēķinā norādītajā termiņā, ja Puses nav vienojušās citādi.
	3. Par nojumju un reklāmas objektu demontāžu Puses paraksta attiecīgu dokumentu.